ആ പരീക്ഷണം എളുപ്പമല്ല, ചീരുവെന്ന വെളിച്ചത്തിലേക്കാണ് എന്റെ യാത്ര മേഘ്ന പറയുന്നു സിനിമാ പ്രേമികള്ക്ക് ആഘാതമുണ്ടാക്കിയ വാര്ത്തയായിരുന്നു ചിരഞ്ജീവി സര്ജയുടെchiranjeevi sarja അകാലവിയോഗം. മേഘ്നmeghna raj നാലുമാസം ഗര്ഭിണിയായിരിക്കെയാണ് ചിരഞ്ജീവി സര്ജയുടെ വിയോഗം. ഭര്ത്താവിന്റെ മരണ ശേഷം തന്റെ മകനുമൊത്ത് ജീവിതം മുന്നോട്ട് കൊണ്ടുപോകയാണ് മേഘ്ന. മകനൊപ്പമുള്ള ചെറിയ ചെറിയ സന്തോഷങ്ങള് താരം സമൂഹമാധ്യമങ്ങളില് പങ്കുവയ്ക്കാറുമുണ്ട്. ജൂനിയര് സിjunior c എന്നായിരുന്നു ഇത്രയും നാള് മകന് അറിയപ്പെട്ടിരുന്നത്. ഇപ്പോഴിതാ ചിരഞ്ജീവിയുടെ ജന്മദിനത്തില് മേഘ്ന പങ്കുവച്ച കുറിപ്പാണ് ആരാധകര് ഏറ്റെടുത്തിരിക്കുന്നത്. കഷ്ടതയുടെ അവസാനം എപ്പോഴും വിജയമാണ്. അഗ്നി പരീക്ഷണം വലിയ കാര്യങ്ങള് നേടുന്നതിലേക്കുള്ള പാതയാണ്, പക്ഷേ ആ പരീക്ഷണം ഒരിക്കലും എളുപ്പമല്ല. എല്ലാ പ്രതീക്ഷകളും അസ്തമിക്കുമ്ബോള്, ജീവിതം നിശ്ചലമാകുമ്ബോള്, തുരങ്കത്തിന്റെ അറ്റത്ത് എപ്പോഴും ഒരു വെളിച്ചം ഉണ്ടാകും. എന്നെ സംബന്ധിച്ചിടത്തോളം ആ വെളിച്ചം ചീരുവാണ്. ആ വെളിച്ചത്തിലേക്കാണ് എന്റെ യാത്ര. പ്രിയപ്പെട്ട ഭര്ത്താവിന് ജന്മദിനാശംസകള്. എന്റെ ജീവിതം, എന്റെ വെളിച്ചം, എന്നാണ് ചിരഞ്ജീവിക്കൊപ്പമുള്ള ചിത്രങ്ങള് പങ്കുവച്ച് മേഘ്ന കുറിച്ചത്. കഴിഞ്ഞ വര്ഷം ജൂണിലായിരുന്നു ചിരഞ്ജീവി സര്ജയുടെ അപ്രതീക്ഷിത വിയോഗം. ഭര്ത്താവിന്റെ വിയോഗത്തിലും മേഘ്ന തളരാതെ പിടിച്ചുനിന്നത് കുഞ്ഞ് കാരണമായിരുന്നു. ഒക്ടോബര് 22 നാണ് മേഘ്ന ആണ്കുഞ്ഞിന് ജന്മം നല്കിയത്. കുഞ്ഞ് പിറന്നത് അച്ഛനമ്മമാരുടെ വിവാഹ നിശ്ചയം നടന്ന തീയതിയില് എന്ന പ്രത്യേകത കൂടിയുണ്ട്.